Mbrëmjen e djeshme një shpërthim me eksploziv ka ndodhur në Hotelin e Drejtorit të FSDKSH-së Sarandë, Mariel Murati, i cili më herët ka mbajtur postin e kreut të Kadastrës.
Por kjo nuk është hera e parë që ndaj hotelit të Mariel Muratit vihet tritol. Një vit më parë, në 9 shkurt të vitit 2021, në të njëjtin hotelin u vendos sërish një sasi tritoli në tarrace, e cila shpërtheu menjëherë pasi roja i godinës ndezi dritën.
Sipas policisë tritoli ishte i lidhur me rrymën elektrike, dhe sapo roja në atë kohë është futur brenda godinës dhe ndezi dritën shpërtheu dhe sasia e eksplozivit.
Nga ngjarja e vitit të kaluar nuk pati lëndime në njerëz, por vetëm dëme materiale.
Murati, pronari i hotelit, ka deklaruar në polici mbrëmjen e së mërkurës, në 29 qershor 2022, se nuk e di kush mund të jetë autori, pasi ai nuk ka konflikt me asnjë.
"Nuk kam konflikt me askënd", deklaroi Murati para uniformave blu, për ngjarjen e mbrëmjes së të mërkurës.